#### Απομαγνητοφωνημένο κείμενο

Πρόκειται για μια σύγχρονη και απλή εκδοχή της μηχανής που πρότεινε ο Ήρων ο Αλεξανδρινός.
Πριν ξεκινήσει το βίντεο έχουμε συναρμολογήσει τη διάταξη που περιγράφεται στο βιβλίο σου και αποτελείται από:

1. στάτορα με βάση
2. μια κωνική φιάλη με στενό στόμιο
3. έναν φελλό ως πώμα στη φιάλη, στον οποίο έχουν προσαρμοστεί ένα άγκιστρο στο κέντρο του και δύο γυάλινα σωληνάκια με κατάλληλο σχήμα
4. ένα τρίποδο με πλέγμα
5. καμινέτο
6. βάση στήριξης με γέφυρα
7. μια αλυσίδα

Έχουμε γεμίσει το δοχείο ως τη μέση με νερό, το πωματίσαμε με το φελλό και τα δύο σωληνάκια και το κρεμάσαμε από τη γέφυρα της βάσης στήριξης από την αλυσίδα, ελέγχοντας να μπορεί να γυρνά ελεύθερα. Στη συνέχεια τοποθετήσαμε το καμινέτο κάτω από την κωνική φιάλη, στην αρχή με το τρίποδο και το πλέγμα για λόγους ασφάλειας. Όταν άρχισε να βράζει το νερό με την ξύλινη λαβίδα αφαιρέσαμε το πλέγμα και ξεκινήσαμε να γυρίζουμε το βίντεο.
Από το πρώτο δευτερόλεπτο φαίνεται πως το νερό βράζει σε όλη τη μάζα του και οι φυσαλίδες ατμού βγαίνουν σε όλο και μεγαλύτερη ποσότητα. Εφόσον το δοχείο είναι πωματισμένο, ο ατμός αυτός βρίσκει διέξοδο στα σωληνάκια που είναι προσαρμοσμένα στις οπές του φελλού. Τα σχήματα στα σωληνάκια αυτά είναι διαμορφωμένα κατά τέτοιο τρόπο, ώστε να βγαίνει ο ατμός προς αντίθετες κατευθύνσεις μεταξύ τους, με όλο και πιο γρήγορο ρυθμό. Αποτέλεσμα είναι το δοχείο από το πρώτο δευτερόλεπτο αρχίζει να περιστρέφεται. Η περιστροφή αυτή φαίνεται στο βίντεο πως γίνεται όλο και πιο γρήγορη ως το τελευταίο 16ο δευτερόλεπτο.

# Οθόνη Βοήθειας

Να παρακολουθήσετε το βίντεο.

# Καρτέλα Συντελεστών